Што ж можам сказаць адносна нашага Дамачава? Яно ад самога пачатку пісалася з “Д”, а не з “Т” на пачатку, і такім чынам адрозьніваецца ад суседніх Тамашовак ці Томашувак. Варыянты напісаньня на картах “Домачево”, “Домачёво”, “Домачева”, “Дамачава” хутчэй за ўсё зьяўляліся пад уплывам нацыянальнасьці і ўласнай мовы ўкладальнікаў геаграфічных картаў ці падарожнікаў, якія ўзгадвалі гэтае мястэчка, таму аніякай вагі для зразумення паходжання ня маюць. Важліва толькі адно – першая “Д” якая ад самага пачатку і безперапынна існавала ў назве.